
herefter ”den dataansvarlige”

der hver især er en ”part” og sammen udgør ”parterne”

[bookmark: _Toc36324147]Præambel

1. Disse Bestemmelser fastsætter databehandlerens rettigheder og forpligtelser, når denne foretager behandling af personoplysninger på vegne af den dataansvarlige.

2. Disse bestemmelser er udformet med henblik på parternes efterlevelse af artikel 28, stk. 3, i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (databeskyttelsesforordningen).

3. I forbindelse med leveringen af hostingydelser behandler databehandleren personoplysninger på vegne af den dataansvarlige i overensstemmelse med disse Bestemmelser.

4. Bestemmelserne har forrang i forhold til eventuelle tilsvarende bestemmelser i andre aftaler mellem parterne.

5. Der hører fire bilag til disse Bestemmelser, og bilagene udgør en integreret del af Bestemmelserne.

6. Bilag A indeholder nærmere oplysninger om behandlingen af personoplysninger, herunder om behandlingens formål og karakter, typen af personoplysninger, kategorierne af registrerede og varighed af behandlingen.

7. Bilag B indeholder den dataansvarliges betingelser for databehandlerens brug af underdatabehandlere og en liste af underdatabehandlere, som den dataansvarlige har godkendt brugen af.

8. Bilag C indeholder den dataansvarliges instruks for så vidt angår databehandlerens behandling af personoplysninger, en beskrivelse af de sikkerhedsforanstaltninger, som databehandleren som minimum skal gennemføre, og hvordan der føres tilsyn med databehandleren og eventuelle underdatabehandlere.

9. Bilag D indeholder bestemmelser vedrørende andre aktiviteter, som ikke af omfattet af Bestemmelserne.

10. Bestemmelserne med tilhørende bilag skal opbevares skriftligt, herunder elektronisk, af begge parter.

11. Disse Bestemmelser frigør ikke databehandleren fra forpligtelser, som databehandleren er pålagt efter databeskyttelsesforordningen eller enhver anden lovgivning.

12. Bestemmelser om erstatningsansvar, bod, bøder eller andre økonomiske implikationer, i medfør af disse bestemmelser eller lovgivningen generelt, reguleres af driftsaftalen.

1. Den dataansvarlige er ansvarlig for at sikre, at behandlingen af personoplysninger sker i overensstemmelse med databeskyttelsesforordningen (se forordningens artikel 24), databeskyttelsesbestemmelser i anden EU-ret eller medlemsstaternes[endnoteRef:2] nationale ret og disse Bestemmelser. [2: ] 


2. Den dataansvarlige har ret og pligt til at træffe beslutninger om, til hvilke(t) formål og med hvilke hjælpemidler, der må ske behandling af personoplysninger.

3. Den dataansvarlige er ansvarlig for, blandt andet, at sikre, at der er et behandlingsgrundlag for behandlingen af personoplysninger, som databehandleren instrueres i at foretage.
[bookmark: _Toc36324149]Databehandleren handler efter instruks

1. Databehandleren må kun behandle personoplysninger efter dokumenteret instruks fra den dataansvarlige, medmindre det kræves i henhold til EU-ret eller medlemsstaternes nationale ret, som databehandleren er underlagt. Denne instruks skal være specificeret i bilag A og C. Når denne databehandleraftale fremsendes første gang, er den forudfyldt af Databehandleren, på baggrund af Databehandlerens standard løsning, som afspejler behandling af ikke følsomme personoplysninger. Først når den Dataansvarlige har oplyst hvilke datatyper der skal behandles, kan der tages stilling til om sikkerhedsniveauet skal hæves med yderligere sikkerhedsforanstaltninger og instrukser. Efterfølgende instruks kan også gives af den dataansvarlige, mens der sker behandling af personoplysninger, men instruksen skal altid være dokumenteret og opbevares skriftligt, herunder elektronisk, sammen med disse Bestemmelser.

2. Databehandleren underretter omgående den dataansvarlige, hvis en instruks efter vedkommendes mening er i strid med denne forordning eller databeskyttelsesbestemmelser i anden EU-ret eller medlemsstaternes nationale ret.

1. Databehandleren må kun give adgang til personoplysninger, som behandles på den dataansvarliges vegne, til personer, som er underlagt databehandlerens instruktionsbeføjelser, som har forpligtet sig til fortrolighed eller er underlagt en passende lovbestemt tavshedspligt, og kun i det nødvendige omfang. Listen af personer, som har fået tildelt adgang, skal løbende gennemgås. På baggrund af denne gennemgang kan adgangen til personoplysninger lukkes, hvis adgangen ikke længere er nødvendig, og personoplysningerne skal herefter ikke længere være tilgængelige for disse personer.

2. Databehandleren skal efter anmodning fra den dataansvarlige kunne påvise, at de pågældende personer, som er underlagt databehandlerens instruktionsbeføjelser, er underlagt ovennævnte tavshedspligt.

1. Databeskyttelsesforordningens artikel 32 fastslår, at den dataansvarlige og databehandleren, under hensyntagen til det aktuelle tekniske niveau, implementeringsomkostningerne og den pågældende behandlings karakter, omfang, sammenhæng og formål samt risiciene af varierende sandsynlighed og alvor for fysiske personers rettigheder og frihedsrettigheder, gennemfører passende tekniske og organisatoriske foranstaltninger for at sikre et beskyttelsesniveau, der passer til disse risici.

Den dataansvarlige skal vurdere risiciene for fysiske personers rettigheder og frihedsrettigheder som behandlingen udgør og gennemføre foranstaltninger for at imødegå disse risici. Afhængig af deres relevans kan det omfatte:

a. Pseudonymisering og kryptering af personoplysninger

b. evne til at sikre vedvarende fortrolighed, integritet, tilgængelighed og robusthed af behandlingssystemer og -tjenester

c. evne til rettidigt at genoprette tilgængeligheden af og adgangen til personoplysninger i tilfælde af en fysisk eller teknisk hændelse

d. en procedure for regelmæssig afprøvning, vurdering og evaluering af effektiviteten af de tekniske og organisatoriske foranstaltninger til sikring af behandlingssikkerhed.

2. Efter forordningens artikel 32 skal databehandleren – uafhængigt af den dataansvarlige – også vurdere risiciene for fysiske personers rettigheder som behandlingen udgør og gennemføre foranstaltninger for at imødegå disse risici. Med henblik på denne vurdering skal den dataansvarlige stille den nødvendige information til rådighed for databehandleren som gør vedkommende i stand til at identificere og vurdere sådanne risici.

3. Derudover skal databehandleren bistå den dataansvarlige med vedkommendes overholdelse af den dataansvarliges forpligtelse efter forordningens artikel 32, ved bl.a. at stille den nødvendige information til rådighed for den dataansvarlige vedrørende de tekniske og organisatoriske sikkerhedsforanstaltninger, som databehandleren allerede har gennemført i henhold til forordningens artikel 32, og al anden information, der er nødvendig for den dataansvarliges overholdelse af sin forpligtelse efter forordningens artikel 32.

Hvis imødegåelse af de identificerede risici – efter den dataansvarliges vurdering – kræver gennemførelse af yderligere foranstaltninger end de foranstaltninger, som databehandleren allerede har gennemført, skal den dataansvarlige angive de yderligere foranstaltninger, der skal gennemføres, i bilag C.

1. Databehandleren skal opfylde de betingelser, der er omhandlet i databeskyttelsesforordningens artikel 28, stk. 2, og stk. 4, for at gøre brug af en anden databehandler (en underdatabehandler).

2. Databehandleren må således ikke gøre brug af en underdatabehandler til opfyldelse af disse Bestemmelser uden forudgående specifik skriftlig godkendelse fra den dataansvarlige.

3. Databehandleren må kun gøre brug af underdatabehandlere med den dataansvarliges forudgående specifikke skriftlige godkendelse. Databehandleren skal indgive anmodningen om en specifik godkendelse mindst 30 dage inden anvendelsen af den pågældende underdatabehandler. Listen over underdatabehandlere, som den dataansvarlige allerede har godkendt, fremgår af bilag B.

4. Når databehandleren gør brug af en underdatabehandler i forbindelse med udførelse af specifikke behandlingsaktiviteter på vegne af den dataansvarlige, skal databehandleren, gennem en kontrakt eller andet retligt dokument i henhold til EU-retten eller medlemsstaternes nationale ret, pålægge underdatabehandleren de samme databeskyttelsesforpligtelser som dem, der fremgår af disse Bestemmelser, hvorved der navnlig stilles de fornødne garantier for, at underdatabehandleren vil gennemføre de tekniske og organisatoriske foranstaltninger på en sådan måde, at behandlingen overholder kravene i disse Bestemmelser og databeskyttelsesforordningen.

Databehandleren er derfor ansvarlig for at kræve, at underdatabehandleren som minimum overholder databehandlerens forpligtelser efter disse Bestemmelser og databeskyttelsesforordningen.

5. Underdatabehandleraftale(r) og eventuelle senere ændringer hertil sendes – efter den dataansvarliges anmodning herom – i kopi til den dataansvarlige, som herigennem har mulighed for at sikre sig, at tilsvarende databeskyttelsesforpligtelser som følger af disse Bestemmelser er pålagt underdatabehandleren. Bestemmelser om kommercielle vilkår, som ikke påvirker det databeskyttelsesretlige indhold af underdatabehandleraftalen, skal ikke sendes til den dataansvarlige.

6. Databehandleren skal i sin aftale med underdatabehandleren indføje den dataansvarlige som begunstiget tredjemand i tilfælde af databehandlerens konkurs, således at den dataansvarlige kan indtræde i databehandlerens rettigheder og gøre dem gældende over for underdatabehandlere, som f.eks. gør den dataansvarlige i stand til at instruere underdatabehandleren i at slette eller tilbagelevere personoplysningerne.

7. Hvis underdatabehandleren ikke opfylder sine databeskyttelsesforpligtelser, forbliver databehandleren fuldt ansvarlig over for den dataansvarlige for opfyldelsen af underdatabehandlerens forpligtelser. Dette påvirker ikke de registreredes rettigheder, der følger af databeskyttelsesforordningen, herunder særligt forordningens artikel 79 og 82, over for den dataansvarlige og databehandleren, herunder underdatabehandleren. 

1. Enhver overførsel af personoplysninger til tredjelande eller internationale organisationer må kun foretages af databehandleren på baggrund af dokumenteret instruks herom fra den dataansvarlige og skal altid ske i overensstemmelse med databeskyttelsesforordningens kapitel V.

2. Hvis overførsel af personoplysninger til tredjelande eller internationale organisationer, som databehandleren ikke er blevet instrueret i at foretage af den dataansvarlige, kræves i henhold til EU-ret eller medlemsstaternes nationale ret, som databehandleren er underlagt, skal databehandleren underrette den dataansvarlige om dette retlige krav inden behandling, medmindre den pågældende ret forbyder en sådan underretning af hensyn til vigtige samfundsmæssige interesser.

3. Uden dokumenteret instruks fra den dataansvarlige kan databehandleren således ikke inden for rammerne af disse Bestemmelser:

a. overføre personoplysninger til en dataansvarlig eller databehandler i et tredjeland eller en international organisation
b. overlade behandling af personoplysninger til en underdatabehandler i et tredjeland
c. behandle personoplysningerne i et tredjeland

4. Den dataansvarliges instruks vedrørende overførsel af personoplysninger til et tredjeland, herunder det eventuelle overførselsgrundlag i databeskyttelsesforordningens kapitel V, som overførslen er baseret på, skal angives i bilag C.6.

5. Disse Bestemmelser skal ikke forveksles med standardkontraktsbestemmelser som omhandlet i databeskyttelsesforordningens artikel 46, stk. 2, litra c og d, og disse Bestemmelser kan ikke udgøre et grundlag for overførsel af personoplysninger som omhandlet i databeskyttelsesforordningens kapitel V.

1. Databehandleren bistår, under hensyntagen til behandlingens karakter, så vidt muligt den dataansvarlige ved hjælp af passende tekniske og organisatoriske foranstaltninger med opfyldelse af den dataansvarliges forpligtelse til at besvare anmodninger om udøvelsen af de registreredes rettigheder som fastlagt i databeskyttelsesforordningens kapitel III.

Dette indebærer, at databehandleren så vidt muligt skal bistå den dataansvarlige i forbindelse med, at den dataansvarlige skal sikre overholdelsen af:

a. oplysningspligten ved indsamling af personoplysninger hos den registrerede
b. oplysningspligten, hvis personoplysninger ikke er indsamlet hos den registrerede
c. indsigtsretten
d. retten til berigtigelse
e. retten til sletning (”retten til at blive glemt”)
f. retten til begrænsning af behandling
g. underretningspligten i forbindelse med berigtigelse eller sletning af personoplysninger eller begrænsning af behandling
h. retten til dataportabilitet
i. retten til indsigelse
j. retten til ikke at være genstand for en afgørelse, der alene er baseret på automatisk behandling, herunder profilering

2. I tillæg til databehandlerens forpligtelse til at bistå den dataansvarlige i henhold til Bestemmelse 6.3., bistår databehandleren desuden, under hensyntagen til behandlingens karakter og de oplysninger, der er tilgængelige for databehandleren, den dataansvarlige med:

a. den dataansvarliges forpligtelse til uden unødig forsinkelse og om muligt senest 72 timer, efter at denne er blevet bekendt med det, at anmelde brud på persondatasikkerheden til den kompetente tilsynsmyndighed, Datatilsynet, medmindre at det er usandsynligt, at bruddet på persondatasikkerheden indebærer en risiko for fysiske personers rettigheder eller frihedsrettigheder

b. den dataansvarliges forpligtelse til uden unødig forsinkelse at underrette den registrerede om brud på persondatasikkerheden, når bruddet sandsynligvis vil medføre en høj risiko for fysiske personers rettigheder og frihedsrettigheder

c. den dataansvarliges forpligtelse til forud for behandlingen at foretage en analyse af de påtænkte behandlingsaktiviteters konsekvenser for beskyttelse af personoplysninger (en konsekvensanalyse)

d. den dataansvarliges forpligtelse til at høre den kompetente tilsynsmyndighed, Datatilsynet, inden behandling, såfremt en konsekvensanalyse vedrørende databeskyttelse viser, at behandlingen vil føre til høj risiko i mangel af foranstaltninger truffet af den dataansvarlige for at begrænse risikoen.

3. Parterne skal i bilag C angive de fornødne tekniske og organisatoriske foranstaltninger, hvormed databehandleren skal bistå den dataansvarlige samt i hvilket omfang og udstrækning. Det gælder for de forpligtelser, der følger af Bestemmelse 9.1. og 9.2.

4. Al bistand, som denne aftale giver adgang til og som den Dataansvarlige måtte gøre brug af, anses som en ekstra ydelse og afholdes af den Dataansvarlige på basis af medgået tid, til den mellem parterne aftalte pris jf. Driftsaftalen.

1. Databehandleren underretter uden unødig forsinkelse den dataansvarlige efter at være blevet opmærksom på, at der er sket et brud på persondatasikkerheden.

2. Databehandlerens underretning til den dataansvarlige skal om muligt ske senest 48 timer efter, at denne er blevet bekendt med bruddet, sådan at den dataansvarlige kan overholde sin forpligtelse til at anmelde bruddet på persondatasikkerheden til den kompetente tilsynsmyndighed, jf. databeskyttelsesforordningens artikel 33.

3. I overensstemmelse med Bestemmelse 9.2.a skal databehandleren bistå den dataansvarlige med at foretage anmeldelse af bruddet til den kompetente tilsynsmyndighed. Det betyder, at databehandleren skal bistå med at tilvejebringe nedenstående information, som ifølge artikel 33, stk. 3, skal fremgå af den dataansvarliges anmeldelse af bruddet til den kompetente tilsynsmyndighed:

a. karakteren af bruddet på persondatasikkerheden, herunder, hvis det er muligt, kategorierne og det omtrentlige antal berørte registrerede samt kategorierne og det omtrentlige antal berørte registreringer af personoplysninger

b. de sandsynlige konsekvenser af bruddet på persondatasikkerheden

c. de foranstaltninger, som den dataansvarlige har truffet eller foreslår truffet for at håndtere bruddet på persondatasikkerheden, herunder, hvis det er relevant, foranstaltninger for at begrænse dets mulige skadevirkninger.

4. Parterne skal i bilag C angive den information, som databehandleren skal tilvejebringe i forbindelse med sin bistand til den dataansvarlige i dennes forpligtelse til at anmelde brud på persondatasikkerheden til den kompetente tilsynsmyndighed.

1. Ved ophør af tjenesterne vedrørende behandling af personoplysninger, er databehandleren forpligtet til at slette alle personoplysninger, der er blevet behandlet på vegne af den dataansvarlige og bekræfte over for den dataansvarlig, at oplysningerne er slettet, medmindre EU-retten eller medlemsstaternes nationale ret foreskriver opbevaring af personoplysningerne.

2. Ved ophør af en tjeneste, vil evt. data beliggende på backup medier/lokationer til de, afhængig af backupaftalens krav til retention, automatisk bliver overskrevet efter data er blevet slettet på produktionsplatformen og retention perioden er ophørt.

1. Databehandleren stiller alle oplysninger, der er nødvendige for at påvise overholdelsen af databeskyttelsesforordningens artikel 28 og disse Bestemmelser, til rådighed for den dataansvarlige og giver mulighed for og bidrager til revisioner, herunder inspektioner, der foretages af den dataansvarlige eller en anden revisor, som er bemyndiget af den dataansvarlige.

2. Procedurerne for den dataansvarliges revisioner, herunder inspektioner, med databehandleren og underdatabehandlere er nærmere angivet i Bilag C.7. og C.8.

3. Databehandleren er forpligtet til at give tilsynsmyndigheder, som efter gældende lovgivningen har adgang til den dataansvarliges eller databehandlerens faciliteter, eller repræsentanter, der optræder på tilsynsmyndighedens vegne, adgang til databehandlerens fysiske faciliteter mod behørig legitimation.
[bookmark: _Toc36324158]Parternes aftale om andre forhold

1. Parterne kan aftale andre bestemmelser vedrørende tjenesten vedrørende behandling af personoplysninger, så længe disse andre bestemmelser ikke direkte eller indirekte strider imod Bestemmelserne eller forringer den registreredes grundlæggende rettigheder og frihedsrettigheder, som følger af databeskyttelsesforordningen.
[bookmark: _Toc36324159]Ikrafttræden og ophør

1. Bestemmelserne træder i kraft på datoen for begge parters underskrift heraf.

2. Begge parter kan kræve Bestemmelserne genforhandlet, hvis lovændringer eller uhensigtsmæssigheder i Bestemmelserne giver anledning hertil.

3. Bestemmelserne er gældende, så længe tjenesten vedrørende behandling af personoplysninger varer. I denne periode kan Bestemmelserne ikke opsiges, medmindre andre bestemmelser, der regulerer levering af tjenesten vedrørende behandling af personoplysninger, aftales mellem parterne.

4. Hvis levering af tjenesterne vedrørende behandling af personoplysninger ophører, og personoplysningerne er slettet eller returneret til den dataansvarlige i overensstemmelse med Bestemmelse 11.1 og Bilag C.4, kan Bestemmelserne opsiges med skriftligt varsel af begge parter.

5. Underskrifter
	
	På vegne af den dataansvarlige
	På vegne af databehandleren

	Navn
	
	Martin Helms 

	Stilling
	
	Ejer & Direktør

	Telefonnummer
	
	+45 70 22 33 04   

	E-mail
	
	mh@rackhosting.com

	Underskrift

	
	


[bookmark: _Toc36324160]Kontaktpersoner hos parterne

1. Parterne kan kontakte hinanden via nedenstående kontaktpersoner.
2. Parterne er forpligtet til løbende at orientere hinanden om ændringer vedrørende kontaktpersoner.

	
	Person hos den dataansvarlige
	Person hos databehandleren

	Navn
	
	Martin Helms 

	Stilling
	
	Ejer & Direktør

	Telefonnummer
	
	+45 70 22 33 04   

	E-mail
	
	mh@rackhosting.com 

	
	
	



	
	Person hos den dataansvarlige
	Person hos databehandleren

	Navn
	
	Generel support funktion

	Stilling
	
	

	Telefonnummer
	
	+45 70 22 33 04   

	E-mail
	
	support@rackhosting.com 

	
	
	https://helpdesk.rackhosting.com   



	
	Person hos den dataansvarlige
	Person hos databehandleren

	Navn
	
	

	Stilling
	
	

	Telefonnummer
	
	

	E-mail

Bilag A	Oplysninger om behandlingen

A.1. Formålet med databehandlerens behandling af personoplysninger på vegne af den dataansvarlige
Formålet er at stille en fleksibel cloud hosting IT-platform til rådighed for den dataansvarliges behov for serverkraft, infrastruktur, ind- og udgående internetlinjer samt driftsekspertise. 

Databehandleren udbyder også flere forskellige typer backup løsninger som kan tilkøbes. 

A.2. Databehandlerens behandling af personoplysninger på vegne af den dataansvarlige drejer sig primært om (karakteren af behandlingen)
Databehandleren behandler de personoplysninger som den dataansvarlige vælger at opbevare på Databehandlerens IT-platform på følgende måde: 

Opbevaring, kopiering (hvis backup er valgt) og transmittering. 
I særlige tilfælde kan Databehandleren også se og eventuelt ændre personoplysninger, som et led i Databehandlerens overvågning og fejlsøgning, for at sikre driften af IT-platformen.

A.3. Behandlingen omfatter følgende typer af personoplysninger om de registrerede.
Databehandleraftalen opererer med 3 typer persondata 
BEMÆRK: NEDENSTÅENDE BESKRIVELSER SKAL VÆRE SÅ SPECIFIKKE SOM MULIGT, IKKE BLOT EN ARTIKELHENVISNING, F.EKS. ”Navn, e-mailadresse, telefonnummer, adresse, personnummer, betalingskortoplysninger, medlemsnummer, type af medlemskab, fremmøde i fitnesscenter osv.”

☐ Angiv almindelige personoplysninger i tekstboksen herunder: 
Almindelige personoplysninger omfatter alle oplysninger, der ikke er klassificeret som særlige kategorier af oplysninger (følsomme personoplysninger). Det kan for eksempel være identifikationsoplysninger som navn og adresse eller oplysninger om økonomi, skat, gæld, væsentlige sociale problemer, andre rent private forhold, sygedage, tjenstlige forhold, familieforhold, bolig, bil, eksamen, ansøgning, CV, ansættelsesdato og -stilling, arbejdsområde og arbejdstelefon.

☐ Angiv følsomme personoplysninger
Følsomme personoplysninger er racemæssig eller etnisk baggrund, politisk, religiøs eller filosofisk overbevisning, fagforeningsmæssige tilhørsforhold og oplysninger om helbredsmæssige og seksuelle forhold eller seksuelle orientering, genetiske data og biometriske data. Præcisér hvilke, i tekstboksen herunder.
	



☐ Angiv oplysninger om straffedomme og lovovertrædelser herunder:
Oplysninger om strafbare forhold - artikel 10 i databeskyttelsesforordningen og § 8 i databeskyttelsesloven. Oplysninger om strafbare forhold anses efter databeskyttelsesforordningen for almindelige personoplysninger og er særskilt reguleret i databeskyttelsesloven. Der skal anlægges en ganske vid forståelse af begrebet strafbare forhold. Begrebet omfatter således ikke kun oplysninger om overtrædelse af lovgivning, uden at det har udløst eller kan udløse et egentligt strafansvar, men også eventuelle andre sanktioner, som f.eks. rettighedsfrakendelse.
	


A.4. Behandlingen omfatter følgende kategorier af registrerede
Beskriv kategorien af registrerede identificerede eller identificerbare fysiske personer omfattet af Databehandleraftalen, f.eks.: Ansatte, Klienter, Kunder, Børn (angiv i givet fald gerne om børnene er 0-12 år eller 13-18 år). Angiv i tekstboksen herunder.
	




A.5. Databehandlerens behandling af personoplysninger på vegne af den dataansvarlige kan påbegyndes efter disse Bestemmelsers ikrafttræden. Behandlingen har følgende varighed
[BESKRIV VARIGHEDEN AF BEHANDLINGEN]

B.1. Godkendte underdatabehandlere

Ved Bestemmelsernes ikrafttræden har den dataansvarlige godkendt brugen af følgende underdatabehandlere: 

INGEN 

Ved Bestemmelsernes ikrafttræden har den dataansvarlige godkendt brugen af ovennævnte underdatabehandlere for den beskrevne behandlingsaktivitet. Databehandleren må ikke – uden den dataansvarliges skriftlige godkendelse – gøre brug af en underdatabehandler til en anden behandlingsaktivitet end den beskrevne og aftale eller gøre brug af en anden underdatabehandler til denne behandlingsaktivitet.

B.2. Varsel for godkendelse af underdatabehandlere
Såfremt databehandleren ønsker at gøre brug af andre underdatabehandlere end de i dette dokument nævnte, skal det varsles med mindst 3 måneders varsel.

Generelt om Rackhostings sikkerhedsapparat

	Fysisk sikkerhed
· Datacentre er S40 forsikringsklassificeret
· SKAFOR rød sikret bygningsskal
· Bemandet døgnovervågning
· Elektronisk 2 faktor adgangskontrol
· Sikret mod oversvømmelse
· Fuld kameraovervågning
· Dobbelt adgangssluse
· Dobbelt fremført bystrøm
· Redundante UPS med 8 timers kapacitet
· Forvarmede diesel generatorer med 6 sekunders opstart
· Simuleret UPS/generator test hver 3. måned
· Årlig UPS/generator test med fuld lukning af bystrøm
· 3 punkts inert gas brandsikring
· Direkte koblet til brandvæsen
· 4 x 10 GB fiber backbones
· 3 x 40 Gbit mellem DC1 & DC2 & DC3
· Altid link på min. 3 backbones
	
Logisk sikkerhed 
· Hærdede redundante firewalls
· Intrusion Detection/Prevention System
· Fuld logning og trafikanalyse
· Døgnovervågning af drift (og applik. hvis tilkøbt)
· Gratis SMS/email alarm service
· Data ﬂyttes til sek. DC hvert kvarter (hvis tilkøbt)

Dokumentation & Revision
· ISO 27001 ControlManager™ kontrolkatalog 
· ITIL baseret servicedesk
· Årlig ISAE3402 type 2 IT-revision udføres af PWC

Forsikring
· Fuld ansvarsforsikring
· Forsikring mod brand, vand og tyveri
· Katastrofeforsikring på 10 mio. 







Datacenter layout

C.1. Behandlingens genstand/instruksCibicom, Industriparken 35-37, 2750 Ballerup

Databehandlerens behandling af personoplysninger på vegne af den Dataansvarlige sker ved, at Databehandleren udfører følgende:

Databehandleren behandler de personoplysninger som den Dataansvarlige vælger at opbevare på Databehandlerens IT-platform på følgende måde: 

Opbevaring, kopiering (hvis backup er valgt) og transmittering. 

I særlige tilfælde kan Databehandleren også se og eventuelt ændre personoplysninger som et led i Databehandlerens overvågning og fejlsøgning for at sikre driften af IT-platformen.


C.2. Behandlingssikkerhed
Beskriv – under hensyntagen til behandlingens karakter, omfang, sammenhæng og formål samt risiciene af varierende sandsynlighed og alvor for fysiske personers rettigheder og frihedsrettigheder – elementerne, som er afgørende for sikkerhedsniveauet

Sikkerhedsniveauet skal afspejle:

Databehandlerens standard sikkerhedsniveau er beskrevet nedenfor. Som anført andet steds er den ikke indrettet med henblik at der foretages behandling af personoplysninger omfattet af databeskyttelsesforordningens artikel 9 om ”særlige kategorier af personoplysninger”,”

Hvis den dataansvarlige nu eller senere ønsker at anvende it platformen til sådan behandling skal den dataansvarlige selv vurderer om standardsikkerhedsniveauet er tilstrækkeligt eller om den dataansvarlige skal indkøbe yderligere sikkerhedstiltag. 

Databehandleren har ikke og påtager sig ikke noget ansvar for applikations- og datalaget, da det ikke henhører under Databehandlers kontrol. 

Databehandleren skal dog – under alle omstændigheder og som minimum – gennemføre følgende foranstaltninger, som er aftalt med den dataansvarlige:

Krav til Pseudonymisering og kryptering
Hostingen har ikke har indflydelse på datas beskaffenhed, udover lagerkapacitet og transmission. Databehandleren har således ingen indflydelse på hvorvidt pseudonymisering eller kryptering af data er nødvendige. Det påhviler den dataansvarlige selv at foranledige dette, f.eks. gennem sin applikation og eventuel kryptering af databasen. 

Krav til sikkerhed
Databehandleren skal sikre fortrolighed, integritet og tilgængelighed på de tjenester som den dataansvarlige abonnerer på, gennem vedvarende vedligeholdelse af systemer, gennemarbejdede procedurer og kontroller og ikke mindst døgnovervågning af alle centrale systemer.

IT-platformen er designet så den er tilgængelig døgnet rundt. Der er planer for løbende vedligeholdelse af platformen og døgnovervågning af alle centrale systemer, året rundt. 

 Efterlevelsen skal kontrolleres årligt af uvildig revisor, der for øjeblikket er oplyst til at være PWC, som skal udmøntes i en ISAE3402 type 2 erklæring.

Krav til sikkerhedskopiering og genskabelse af data og drift efter en hændelse
Fra databehandlerens side foretages der kun sikkerhedskopiering af løsningen, hvis dette er tilkøbt og beskrevet i hovedaftalen. BEMÆRK: Sikkerhedskopiering er normalt et krav når man behandler persondata. Den dataansvarlige kan frit vælge at benytte andre løsninger til sikkerhedskopiering end Databehandlerens.

ITplatformen er opbygget så tilgængelighed er høj med flere linjer ind og ud og indbygget redunans. Ved nedetid er der procedure for at komme online igen. Nedetid som følge af den dataansvarliges applikationer m.v. er ikke omfattet af databehandlers ansvar. 

Procedurer for regelmæssig afprøvning 
Databehandlerens tekniske og organisatoriske foranstaltninger skal afprøves årligt gennem en ISAE3402 type2 revision, det er oplyst at denne for øjeblikket udføres af PWC. Erklæringen gøres tilgængelig for de dataansvarlige så snart den endelige version modtages.

Genskabelse og jævnlige test af sikkerhedskopiernes duelighed udføres efter kundens ønske jvf. prislisten.

Adgang til data via internettet
Databehandleren stiller via sin infrastruktur, redundante uplinks til internettet til rådighed for data på platformen. Adgangen er begrænset af centrale firewalls og Intrusion Detection systemer (IDS), der overvåger data flows for mistænksomme adfærdsmønstre og alarmerer teknisk personale døgnet rundt ved hændelser der enten peger på forsøg på brud eller begrænsning af tilgangen, til databehandlerens centrale infrastruktur eller den dataansvarliges systemer.

Krav til beskyttelse af data under transmission
Databehandleren beskytter ikke data under transmission da dette, som udgangspunkt, henhører under applikationslaget, som den dataansvarlige er ansvarlig for.

Krav til beskyttelse af data under opbevaring/lagring
Databehandleren sikrer data, der opbevares på databehandlerens systemer, mod uautoriseret adgang ved de tidligere nævnte og aftalte sikringsforanstaltninger, samt gennem menneskelig funktionsadskillelse på backupniveauet (ingen personer kan alene slette alle datakopier/backupper).

Databehandlerens sikkerhedsforanstaltninger strækker sig op til, men ekskl. operativsystemet og applikationer herover, medmindre dette specifikt er aftalt.

Krav til fysisk sikring af faciliteter
Databehandleren benytter sig af eksterne datacenter leverandører som forestår den fysiske sikring af faciliteterne. Alle datacentre er sikret mod uautoriseret adgang for uvedkommende personer, gennem fysiske adgangssluser med tre døre, der kun kan åbnes af autoriserede personer med personlig 2-faktor godkendelse og kun én dør ad gangen, for at modvirke hurtig fjernelse af kritisk udstyr. Ydermere er datacentrene kameraovervåget af vagtpersonale døgnet rundt.

Databehandleren har fysiske tilsyn på lokationerne og indsamler årligt Datacentrenes revisionserklæringer som indgår et Databehandlerens ISAE3402 Type 2 erklæring

Krav til fjernarbejdspladser
For at sikre evnen til hurtig indsats og adgang til maksimalt personale ved kritiske hændelser, tillades databehandlerens personale at anvende hjemmearbejdspladser. Disse er sikret mod uautoriseret adgang gennem multifaktor autorisation til sikre ”jumpservere” og igen multifaktor autorisation mod den dataansvarliges respektive systemer.

Alle autorisationer er personlige og sporbare gennem logning. 

Krav til logning
Databehandleren logger alle logon forsøg på databehandlerens infrastruktur systemer, samt på den dataansvarliges operativsystemer, såfremt disse er under databehandlerens administrative ansvar.

C.3 Bistand til den dataansvarlige
Databehandleren skal så vidt muligt – inden for det nedenstående omfang og udstrækning – bistå den dataansvarlige i overensstemmelse med Bestemmelse 9.1 og 9.2 ved at gennemføre følgende tekniske og organisatoriske foranstaltninger:

Databehandleren er ikke involveret, eller har indsigt i tekniske forhold, der umiddelbart muliggør bistand eller assistance i forhold til bestemmelserne i 9.1, dette ligger alene hos den dataansvarlige eller andre databehandlere, involveret i den dataansvarliges applikation og databehandling.

Databehandleren vil, uden unødigt ophold, stille nødvendige personaleressourcer til rådighed i forbindelse med efterforskning af hændelser og brud på datasikkerheden jvnf. bestemmelserne i 9.2.

Databehandleren vil så vidt det er muligt, bistå den Dataansvarlige med at gennemføre en konsekvensanalyse af den udbudte tjeneste i forhold til de datatyper og behandlinger der er påtænkt. 

Databehandleren skal i forbindelse med bestemmelsen i 9.2 stille nødvendige personale og tekniske ressourcer til rådighed i forbindelse med efterforskning, udfærdigelse af rapport grundlag på baggrund af efterforskningens fund og genoprettelse af driften, efter et evt. brud eller anden sikkerhedshændelse.


C.4 Opbevaringsperiode/sletterutine
Databehandleren sletter ikke data i medfør af disse bestemmelser. Databehandleren stiller alene datalagringskapacitet til rådighed for den Dataansvarlige, som således har muligheden for at tilføre eller slette data.

Dog vil data placeret på en eller flere backuplokationer automatisk blive slettet gennem overskrivning, når den aftalte sikkerhedskopieringsperiode udløber, efter at den dataansvarlige har slettet dem fra produktionssystemerne (servere og SAN’er)
 
C.5 Lokalitet for behandling
Behandling af de af Bestemmelserne omfattede personoplysninger kan ikke uden den dataansvarliges forudgående skriftlige godkendelse ske på andre lokaliteter end følgende:

Databehandleren benytter sig af housing faciliteter i følgende 3 danske datacentre: 

GlobalConnect A/S, Hørskætten 3, DK-2630 Taastrup
GlobalConnect A/S, Hørskætten 6c, DK-2630 Taastrup
Cibicom A/S, Industriparken 35, 2750 Ballerup

C.6 Instruks vedrørende overførsel af personoplysninger til tredjelande
Databehandleren overfører ikke nogen data. 

C.7 Procedurer for den dataansvarliges revisioner, herunder inspektioner, med behandlingen af personoplysninger, som er overladt til databehandleren
Databehandleren skal årligt indhente en generel revisionserklæring fra databehandlerens uafhængig tredjepart, som for øjeblikket er PWC, vedrørende databehandlerens overholdelse af databeskyttelsesforordningen og disse Bestemmelser.

Der er enighed mellem parterne om, at følgende typer af revisionserklæringer kan anvendes i overensstemmelse med disse Bestemmelser:

ISAE3402 type2

Revisionserklæringen fremsendes uden unødig forsinkelse til den dataansvarlige til orientering. 

Hvis den dataansvarlige ønsker at anfægte rammerne for og/eller metoden i erklæringen har den dataansvarlige ret til at anmode om en ny erklæring eller rapport under andre rammer og/eller under anvendelse af anden metode mod at betale herfor. 

Baseret på resultaterne af erklæringen, er den dataansvarlige berettiget til at anmode om gennemførelse af yderligere foranstaltninger med henblik på at sikre overholdelsen af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser mod betaling hvis der er tale om særforanstaltninger alene til fordel for den dataansvarlige. 

Den dataansvarlige eller en repræsentant for den dataansvarlige har herudover adgang til at foretage inspektioner, herunder fysiske inspektioner, med lokaliteterne hvorfra databehandleren foretager behandling af personoplysninger, herunder fysiske lokaliteter og systemer, der benyttes til eller i forbindelse med behandlingen. Sådanne inspektioner kan gennemføres med 3 ugers varsel, når den dataansvarlige finder det nødvendigt.

